*Caritas Bosne i Hercegovine za potrebe projekta POWER: Stvaranje novih mogućnosti za rad, zapošljavanje i profesionalnu rehabilitaciju osoba s invaliditetom, traži kandidate za:*

**ISTRAŽIVANJE O OBRAZOVNIM POTREBAMA OSOBA S INVALIDITETOM**

u Bosni i Hercegovini i Crnoj Gori s ciljem lakšeg zapošljavanja i veće konkurentnosti na tržištu rada

1. **OPĆE INFORMACIJE**

|  |  |
| --- | --- |
| **Broj osoba:** | Jedan (1) izvršitelj. |
| **Vrsta ugovora:** | Za fizičke osobe: ugovor o djelu na temelju zakonske regulative u Bosni i Hercegovini. Za pravne osobe: ugovor o poslovnoj suradnji. |
| **Predviđeni radni angažman:** | 150 radnih sati (dokazuje se potpisanom evidencijom o radnom vremenu). |
| **Predviđeni budžet:** | Ukupan iznos novčanih sredstva koje Caritas BiH ima na raspolaganju za ovu aktivnost je 1.500 eura (s uključenim porezima i naknadama).Najveći neto iznos kojeg će fizička osoba dobiti za obavljanje posla je oko 1.260 eura.Za pravne osobe najveći iznos je 1.500 eura bez PDV-a. |
| **Opći uvjeti:** | Kandidati trebaju imati relevantno iskustvo u provođenju sličnih istraživanja, reference za obavljanje sličnih poslova; kandidat treba imati sveučilišnu diplomu iz humanističkog ili društvenog područja (npr. sociologija, socijalni rad, psihologija, pedagogija, andragogija, defektologija i sl.) Prednost će se dati osobama s prethodnim iskustvom u radu s osobama s invaliditetom. |

1. **NAČIN PRIJAVE**

Svi zainteresirani kandidati svoje prijave trebaju poslati na email adresu: [z.malic@caritas.ba](mailto:z.malic@caritas.ba)**najkasnije do 06.04.2018. godine u 15.00 sati.** Prijava treba sadržavati:

* Prijavni obrazac
* CV kandidata na jednom od službenih jezika u BiH ili Crnoj Gori u kojem je jasno naznačeno iskustvo u sličnim poslovima i reference. Pravne osobe također trebaju dostaviti CV osobe koja će raditi na istraživanju.
* Kratki prijedlog metodologije istraživanja na temelju ToR-a

Kandidati koje žele aplicirati na natječaj su obvezni preuzeti prijavni obrazac i ToR za istraživanje s linka: <http://www.caritas.ba/?stranica=novosti&clanak=626&naslov=natje-aj-za-istra-iva-a>

1. **KRITERIJI I NAČIN IZBORA KANDIDATA**

Neovisno povjerenstvo Caritasa BiH će na zasebnoj sjednici razmotriti sve prijave i odlučiti o izboru istraživača. Povjerenstvo će prilikom analiza prijava voditi računa o odnosu svih navedenih kriterija.

Pismeno izvješće o odabiru istraživača će se dostaviti svim kandidatima koji podnesu prijavu na natječaj. Osnovni kriteriji prilikom donošenja odluke su:

* Iskustvo u obavljanju istih ili sličnih poslova
* Reference specifične za obavljanje ove vrste poslova
* Kvaliteta predložene metodologije
* Cijena za obavljanje poslova istraživanja.

1. **O ISTRAŽIVANJU**

Rezultat istraživanja treba biti izvješće koje sadrži popis obrazovnih potreba osoba s invaliditetom (OSI): popis novih zanimanja za OSI koje semogu realizirati kroz javno važeće programe osposobljavanja odraslih i popis kompetencija potrebnih za profesionalnu integraciju osoba sa invaliditetom.Rezultati istraživanja će biti javno objavljeni i koristit će se za izbor zanimanja i kompetencija za koje će projektni partneri izrađivati specifične kurikulume. Detaljnije informacije o istraživanju navedene su u ToR-u.

1. **O PROJEKTU POWER**

Projekt POWER- Stvaranje novih mogućnosti za rad, zapošljavanje i profesionalnu rehabilitaciju osoba s invaliditetom financira Europska unija kroz IPA II program prekogranične suradnje Bosna i Hercegovina - Crna Gora. Vrijeme provedbe projekta je 24 mjeseca (od 1. veljače 2018. do 31. siječnja 2020.). Nositelj projekta je Caritas Bosne iHercegovine s partnerima: Fond za zapošljavanje i profesionalnu rehabilitaciju osoba s invaliditetom FBiH, Nadbiskupijski centar za pastoral mladih “Ivan Pavao II.”, Udruga roditelja i djece s posebnim potrebama “Vedri osmijeh”, Caritas Barske nadbiskupije, Udruženje paraplegičara Bar i Biznis start-up centar Bar.Opći cilj projekta je povećati zapošljivost i mogućnosti zapošljavanja osoba s invaliditetom (OSI) u prekograničnom području.Kroz projekt je planirana izrada četiri kurikuluma za javno važeće programe osposobljavanja odraslih osoba s invaliditetom (zanimanja) i četiri kurikuluma za neformalne obuke kojima se žele ojačati kompetencije osoba s invaliditetom na tržištu rada (kompetencije). Istraživanje o obrazovnim ponudama je temeljni korak u procesu izrade kurikuluma.

1. **KONTAKT INFORMACIJE**

Kontakt osoba: Zlatko Malić, Caritas BiH, projekt menadžer

Email: z.malic@caritas.ba

Telefon: + 387 63 491 208

*Sarajevo, 22.03.2018. godine*